Projekto įgyvendinimo plano

3 priedas

****

*(Monochrominė Europos Sąjungos emblema ir šalia jos pasirinktas teiginys:* „Bendrai finansuoja Europos Sąjunga“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(partnerio pavadinimas, adresas)

**PARTNERIO DEKLARACIJA**

\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_

(sudarymo vieta)

|  |
| --- |
| *(Atskiras partnerio deklaracijas pasirašo visų projekto įgyvendinimo plane nurodytų partnerių vadovai ar jų įgalioti asmenys.)*  Aš, \_\_\_\_\_\_\_\_\_\_\_\_\_\_\_\_\_\_\_, patvirtinu, kad:  (vardas ir pavardė)  1. Esu susipažinęs (-usi) su teikiamu projektu, savo teisėmis ir pareigomis įgyvendinant projektą.  2. Šiame projekto įgyvendinimo plane (toliau – PĮP) ir prie jo pridedamuose dokumentuose pateikta informacija, mano žiniomis ir įsitikinimu, yra teisinga.  3. Man ir (arba) mano atstovaujamam partneriui yra žinoma, kad projektas įgyvendinamas pagal projekto sutartyje, projektų finansavimo sąlygų apraše (toliau– PFSA) ir jame nurodytuose Europos Sąjungos ir Lietuvos Respublikos teisės aktuose nustatytas sąlygas ir tvarką, o finansų ministrui nustačius projektų administravimo ir finansavimo tvarką projektas turės būti įgyvendinamas pagal šią tvarką.  4. Aš ir (arba) mano atstovaujamas partneris projekto įgyvendinimo metu įsipareigoja laikytis horizontaliųjų principų ir su jais susijusių Europos Sąjungos pagrindinių teisių chartijos nuostatų (darnaus vystymosi, įskaitant reikšmingos žalos nedarymo principą; lygių galimybių ir nediskriminavimo, įskaitant prieinamumo visiems reikalavimo užtikrinimą; inovatyvumo (kai taikoma)) reikalavimų).  5. Aš ir (arba) mano atstovaujamam partneriui yra žinoma, kad projekto įgyvendinimo metu jis turės prisidėti nuosavu įnašu, apmokėdamas projekto tinkamas finansuoti išlaidas, kurios nepadengiamos projekto finansavimo lėšomis, ir visas kitas projektui įgyvendinti reikalingas išlaidas (įskaitant netinkamas finansuoti išlaidas).  6. Aš ir (arba) mano atstovaujamas partneris PĮP pateikimo dieną galutiniu teismo sprendimu ar galutiniu administraciniu sprendimu nėra pripažintas nevykdančiu pareigų, susijusių su mokesčių ar socialinio draudimo įmokų mokėjimupagal Lietuvos Respublikos teisės aktus arba pagal kitos valstybės teisės aktus, jei partneris yra užsienyje registruotas juridinis asmuo (*netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų, ir (arba) valstybės pinigų fondų lėšų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*.  7.Aš ir (arba) mano atstovaujamo partnerio vadovas, pagrindinis akcininkas (turintis daugiau nei 50 procentų akcijų) ar savininkas, ūkinės bendrijos tikrasis (-ieji) narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar apskaitą tvarkantis asmuo (asmenys), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, PĮP vertinimo metu neturi neišnykusio arba nepanaikinto teistumo arba dėl partnerio (-ių) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis dėl neteisėtos veiklos, kenkiančios Lietuvos Respublikos ir (arba) Europos Sąjungos finansiniams interesams, t. y. už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, teroristinius ir su teroristine veikla susijusius nusikaltimus ar teroristų finansavimą, vaikų darbą ar kitas su prekyba žmonėmis susijusias nusikalstamas veikas, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą ar realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) Europos Sąjungos finansiniams interesams (*netaikoma, jei partnerio veikla finansuojama iš valstybės ir (arba) savivaldybių biudžetų ir (arba) valstybės pinigų fondų lėšų, taip pat iš Europos investicijų fondo ir Europos investicijų banko lėšų).* Esu informuotas (-a), kad šiame punkte nurodytų asmenų teistumo duomenys tvarkomi vykdant 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2013 (toliau – Finansinis reglamentas), 136 straipsnio 1 dalyje nustatytą pareigą.  8. Aš ir (arba) mano atstovaujamo partnerio vadovas nesu / nėra padaręs Reglamento (EB) Nr. 1005/2008 42 straipsnyje, Tarybos reglamento (EB) Nr. 1224/2009 90 straipsnyje arba kituose Europos Parlamento ir Tarybos pagal BŽP priimtuose teisės aktuose nurodytų sunkių pažeidimų; nesu / nėra susijęs su Reglamento (EB) Nr. 1005/2008 40 straipsnio 3 dalyje nustatytame Sąjungos NNN žvejybą vykdančių laivų sąraše nurodyto žvejybos laivo arba laivo, plaukiojančio su nebendradarbiaujančiomis trečiosiomis valstybėmis pripažintų valstybių, kaip to reglamento 33 straipsnyje, vėliava, eksploatavimu, valdymu arba nuosavybe; nėra / nesu padaręs kurių nors iš Europos Parlamento ir Tarybos direktyvos 2008/99/EB 3 ir 4 straipsniuose nurodytų nusikaltimų aplinkai, jei PĮP teikiamas paramai pagal reglamento (ES) 2021/1139 27 straipsnį; kompetentinga institucija galutiniu sprendimu nėra nustačiusi, kad aš ir (arba) mano atstovaujamas partneris sukčiavo, kaip apibrėžta Direktyvos(ES) 2017/1371 3 straipsnyje, kiek tai susiję su Europos jūrų reikalų ir žuvininkystės fondo arba Europos jūrų reikalų, žvejybos ir akvakultūros fondo (toliau – EJRŽAF), arba yra pasibaigęs Reglamente 2022/2181, taikant jo II priedą, nurodytas PĮP nepriimtinumo dėl šių pažeidimų įvykdymo laikotarpis.  9. Man ir (arba) mano atstovaujamam partneriui PĮP vertinimo metu, jei jis perkėlė gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra.  10. Dėl manęs ir (arba) mano atstovaujamo partnerio PĮP vertinimo metu nėra taikomas apribojimas (iki 5 metų) neskirti Europos Sąjungos finansinės paramos dėl trečiųjų šalių piliečių nelegalaus įdarbinimo (*netaikoma viešiesiems juridiniams asmenims*).  11. Man ir (arba) mano atstovaujamam partneriui, kuris yra juridinis asmuo, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka *(netaikoma biudžetinėms įstaigoms).*  12. Aš ir (arba) mano atstovaujamas partneris PĮP vertinimo metu Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ (*taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui)*.  13. Man ir (arba) mano atstovaujamam partneriui yra žinoma, kad užsienyje sumokėto Lietuvos Respublikos apmokestinamojo asmens pridėtinės vertės mokesčio (toliau – PVM) negalima susigrąžinti pasinaudojus Valstybinės mokesčių inspekcijos prie Lietuvos Respublikos finansų ministerijos Elektroninių prašymų priėmimo sistema (EPRIS) arba susigrąžinus nedelsiant apie tai informuoti Nacionalinę mokėjimo agentūrą prie Žemės ūkio ministerijos (toliau – Agentūra) administruojančiąją instituciją.  14. Man ir (arba) mano atstovaujamam partneriui yra žinoma, kad, jeigu projekto lėšomis apmokėta PVM suma bus įtraukta į PVM ataskaitą, PVM bus netinkamas finansuoti.  15. Man ir (arba) mano, kaip partnerio vadovo ar įgalioto asmens, privatūs interesai yra suderinti su visuomenės viešaisiais interesais.  16. Man ir (arba) mano atstovaujamas partneris įsipareigoja per vadovaujančiosios institucijos nustatytą terminą pateikti jai reikiamą informaciją ir (arba) atlikti Lietuvos Respublikos ir Europos Sąjungos atsakingų institucijų nurodytus veiksmus, vykdomus dėl PFSA nurodytų ir kitų Lietuvos Respublikos ir Europos Sąjungos teisės aktų nuostatų taikymo.  17. Man ir (arba) mano atstovaujamam partneriui žinoma, kad nepateikus PFSA nurodytų privalomų pateikti priedų ir PĮP vertinimo metu nepateikus prašomų dokumentų ir (ar) informacijos per vadovaujančiosios institucijos nustatytą terminą, PĮP bus atmestas.  18. Man ir (arba) mano atstovaujamam partneriui žinoma, kad vadovaujantis 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės) (toliau – BNR reglamentas), 49 straipsnio 3 dalimi sudarius projekto sutartį interneto svetainėje *www.paramazuvininkystei.lt* visuomenės informavimo tikslais bus paskelbti šie duomenys: projekto vykdytojo pavadinimas, vykdant viešuosius pirkimus – ir pirkimo sutarties (-ių) vykdytojo (-ų) pavadinimas (-ai), projekto pavadinimas, projekto tikslas ir planuojami arba esami rezultatai, projekto pradžios data, planuojama arba faktinė projekto užbaigimo data, bendra projekto vertė, EJRŽAF pavadinimas, atitinkamas konkretus Europos Sąjungos politikos tikslas ir investavimo sritis, EJRŽAF bendro finansavimo suma, projekto įgyvendinimo vietos nuoroda arba geografinė padėtis, projektą įgyvendinant keliose vietose – projekto vykdytojo adresas, su projektu susijusi atitinkama Europos Sąjungos fondo investavimo srities intervencinės priemonės rūšis. Taip pat esu informuotas (-a), kad vadovaujantis BNR 49 reglamento straipsnio 6 dalimi Europos Sąjungos institucijoms, organams, tarnyboms ar agentūroms paprašius joms būtų suteikta galimybė susipažinti su projekto komunikacijos ir matomumo medžiaga, įskaitant informaciją paramos gavėjų lygmeniu, ir kad Europos Sąjungai būtų suteikta nemokama, neišimtinė ir neatšaukiama licencija naudoti tokią medžiagą ir visas su ja susijusias ankstesnes teises pagal BNR reglamento IX priedą.  19. Man ir (arba) mano atstovaujamam partneriui žinoma, kad vadovaujantis BNR reglamento 70 straipsnio 3 dalimi, 71 straipsnio 3 dalimi, 74 straipsniu, Finansinio reglamento 129 straipsniu, Europos Audito Rūmų, Europos Komisijos, Europos kovos su sukčiavimu tarnybos, Europos prokuratūros, Lietuvos Respublikos ministerijos, ministerijų ir tarpinių institucijų, Agentūros, audito institucijos, kurioms pavesta atlikti 2021–2027 metų Europos Sąjungos fondų investicijų audito institucijos funkcijas, Viešųjų pirkimų tarnybos, Finansinių nusikaltimų tyrimo tarnybos prie Lietuvos Respublikos vidaus reikalų ministerijos, Lietuvos Respublikos specialiųjų tyrimų tarnybos ir Lietuvos Respublikos konkurencijos tarybos atstovai ir (ar) jų įgalioti asmenys turi teisę audituoti ir kontroliuoti mano atstovaujamo juridinio asmens ūkinę ir finansinę veiklą, kiek ji yra susijusi su projekto įgyvendinimu. Esu informuotas (-a), kad turiu visapusiškai bendradarbiauti su šiomis institucijomis Europos Sąjungos finansinių interesų apsaugos klausimu, užtikrinti su projekto įgyvendinimu susijusių dokumentų (įskaitant elektroninius dokumentus, pateiktus informacinių technologijų priemonėmis ir elektroninėse laikmenose) saugumą ir prieinamumą šių institucijų atstovams ir (ar) jų įgaliotiems asmenims projekto įgyvendinimo metu ir po projekto finansavimo pabaigos teisės aktuose nurodytu dokumentų saugojimo laikotarpiu.  20. Man ir (arba) mano atstovaujamam partneriui žinoma, kad vadovaudamasi BNR reglamento 69 straipsnio 2 dalimi, 71 straipsnio 3 dalimi, 72 straipsnio 1 dalies a ir e punktais, Agentūra užtikrina duomenų, kurių reikia stebėsenai, vertinimui, finansų valdymui, patikrinimams ir auditams, Europos Sąjungos fondų investicijų panaudojimo vertinimui atlikti, taip pat audito sekai užtikrinti, ir būtinų duomenų apie projektų įgyvendinimą rinkimą (įskaitant duomenis iš valstybės registrų ir duomenų bazių), įrašymą ir saugojimą skaitmeniniu formatu, šių duomenų saugumą, vientisumą, konfidencialumą ir naudotojų autentiškumo patvirtinimą.  21. Esu informuotas (-a), kad vadovaujantis BNR reglamento 69 straipsnio 6, 8 dalimis, 72 straipsnio 1 dalies e punktu, 82 straipsniu, pareiškėjo PĮP, projekto sutartyje, mokėjimo prašyme, išlaidų pagrindimo dokumentuose, išlaidų apmokėjimo įrodymo dokumentuose ir kituose dokumentuose esantys duomenys bus apdorojami ir saugomi Europos Sąjungos investicijų administravimo informacinėje sistemoje šios sistemos nuostatuose nustatytais terminais ir Valstybės biudžeto, apskaitos ir mokėjimų sistemoje šios sistemos nuostatuose nustatytais terminais.  22 Esu informuotas (-a), kad mano asmens duomenis, nurodytus pareiškėjo PĮP ir projekto sutartyje, mokėjimo prašyme, išlaidų pagrindimo dokumentuose, išlaidų apmokėjimo įrodymo dokumentuose ir kituose Agentūrai pateiktuose dokumentuose, Europos Komisija, vadovaujančioji institucija, Agentūra, audito institucijos tvarkys stebėsenos, ataskaitų teikimo, komunikacijos, skelbimo, vertinimo, finansų valdymo, patikrinimų ir audito, taip pat, kai taikytina, dalyvių atitikties nustatymo vykdymo tikslais (*teisinis pagrindas – BNR reglamento 4 straipsnis, 71 straipsnio 3 dalimi, 72 straipsnio 1 dalies e punktas).* Asmens duomenys bus tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) arba 2018 m. spalio 23 d. Europos Parlamento ir Tarybos reglamentu (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB, atsižvelgiant į tai, kuris iš jų taikytinas, bei kitais teisės aktais, reglamentuojančiais asmens duomenų tvarkymą.  23. Esu informuotas (-a), kad vadovaujantis BNR reglamento 44 straipsniu informacija apie projekto veiklas, su projekto išlaidų apmokėjimu susijusi informacija, mano kontaktiniai duomenys gali būti perduoti vertinimo ekspertams ir naudojami atliekant priemonės ir (ar) šio projekto įgyvendinimo vertinimą (renkant vertinimui būtinus duomenis apklausos, interviu ir kt. metodais).  24. Esu informuotas (-a), kad Agentūros tvarkomi mano asmens duomenys (kategorijos), nurodyti pareiškėjo PĮP ir kituose Agentūrai pateiktuose dokumentuose, ir detalesnė informacija apie asmens duomenų tvarkymą ir teisių įgyvendinimą skelbiami Agentūros svetainės *www.nma.lt* skiltyje „Asmens duomenų apsauga“.  25. Esu informuotas (-a), kad turiu šias 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama direktyva 95/46/EB (Bendrasis duomenų apsaugos reglamentas) nustatytas teises: 1) žinoti (būti informuotas) apie savo asmens duomenų tvarkymą; 2) susipažinti su tvarkomais savo asmens duomenimis; 3) reikalauti ištaisyti asmens duomenis; 4) reikalauti ištrinti asmens duomenis, jei yra bent vienas pagrindas, nustatytas Reglamente (ES) 2016/679; 5) apriboti asmens duomenų tvarkymą; 6) pateikti skundą priežiūros institucijai. |
|  |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(partnerio vadovo ar jo įgalioto               (parašas)                             (vardas ir pavardė)

asmens pareigų pavadinimas)

**Pastaba.** Ši forma pildoma, jeigu projektas įgyvendinamas su partneriu (-iais).